ג'רי לוקאס

ג'רי ריי לוקאס (באנגלית: Jerry Ray Lucas; נולד ב-30 במרץ 1940) הוא כדורסלן עבר אמריקאי ששיחק בעמדת הפאוור פורוורד והסנטר. 

ב-1996 הוא הוכרז כאחד מ-50 השחקנים הגדולים בתולדות ה-NBA, ובשנת 1997 נבחר להיכל התהילה של הכדורסל.

 ביוגרפיה 

 קריירת התיכונים 
לוקאס נולד במידלטאון, אוהיו, וכבר בגיל 15 גובהו היה 2.03 והוא היה מוכר בשכונתו כאגדת כדורסל.
בילדותו לוקאס בנה לעצמו תרגילים ואימונים והתאמן בעיקר על קליעה וריבאונדים.
בשנים 1956 ו-1957 הוביל לוקאס את תיכון מידלטאון להיות שנתיים רצוף אלופת התיכונים של אוהיו, בעזרת קליעה טובה, מסירה טובה ובעיקר יכולת קליטת ריבאונדים מעולה.
באליפות 1956, עונת הג'וניור, לוקאס הצטיין ביכולת המסירה שלו. בחצי הגמר קלע לוקאס 53 נקודות ובגמר הוסיף עוד 44 כדי לקבוע שיא מכללה שקיים עד היום של 97 נקודות בשני משחקים רצופים ביחד כל זה עוד שבועיים לפני יום הולדתו ה-16.
באליפות 1957, עונת הסניור, לוקאס השתפר בקליעת הנקודות והוביל את קבוצתו לעוד אליפות והשיג מוניטין של אחד משחקני התיכונים הטובים ביותר בארצות הברית.
לוקאס היה כל כך טוב שבתקופה שאין טלוויזיה או מחשב או אינטרנט נסעו המון סקאוטים ומאמנים רק כדי לראות את לוקאס משחק, אף שחקן תיכונים לא משך כל כך הרבה תשומת לב כמו לוקאס עד לברון ג'יימס, בערך 40 שנה אחר כך.
בשנת 1958 הפסיד לוקאס וקבוצתו בחצי הגמר מה שזעזע את כל השומעים. 
לוקאס נבחר לשחקן חמישיית השחקנים הטובה ביותר בכל שלוש השנים בין 1956–1958 ובנוסף נבחר למר כדורסל של ארצות הברית ב-1956 ו-1957, חוץ ממנו רק כרים עבדול-ג'באר ולברון ג'יימס עשו זאת עד עכשיו.

 קריירת המכללות 
לוקאס כיכב באוניברסיטת המדינה של אוהיו יחד עם ג'ון האבליצ'ק. בעונת 1959-60 העמיד לוקאס ממוצעים של 26.3 נקודות ו-16.4 ריבאונדים למשחק והוביל את המדינה באחוזים מהשדה עם 63.7%. בעזרתו הובילה מכללתו את המדינה בנקודות למשחק, 90.4, כשכל שחקני החמישייה מעמידים ממוצעים של יותר מ-10 נקודות. 
ב-1960 סיים לוקאס במקום השני במרוץ לשחקן ה-NCAA של השנה אחרי אוסקר רוברטסון.
בטורניר האליפות של ה-NCAA ב-1960 הוביל לוקאס את מכללתו לאליפות המכללות כשאוהיו סטייט מנצחת את אוניברסיטת קליפורניה 55-75. באותה שנה לוקאס זכה במדליית זהב באולימפיאדת 1960 כשהוא ורוברטסון מובילים את נבחרת ארצות הברית.
בטורניר האליפות של ה-NCAA ב-1961 הפך לוקאס לשחקן הראשון שמעמיד נתונים של 30 או יותר בשתי קטגוריות בטורניר, 33 נקודות ו-30 ריבאונדים. בשנה זאת הפסידו אוהיו בגמר כמו גם בשנה העוקבת בגמר השלישי ברציפות.
בסוף קריירת המכללות של לוקאס אוניברסיטת המדינה של אוהיו הוציאה את מספר גופייתו של לוקאס, #11, לגמלאות.

 קריירה אולימפית 
לוקאס נבחר לייצג את נבחרת ארצות הברית בכדורסל באולימפיאדת רומא (1960), בה ניצחה ארצות הברית במדליית הזהב. באולימפיאדה לוקאס הוביל את קבוצתו בריבאונדים. בנקודות הובילו אוסקר רוברטסון ולוקאס ביחד את הנבחרת עם 17 נקודות למשחק. אחרי הזכייה במדליה מאמנו בנבחרת אמר:" אף פעם לא אימנתי שחקן טוב ממנו, או פחות אנוכי ממנו."

קריירת ה-NBA
סינסינטי רויאלס

ב-1963 לוקאס חתם בסינסינטי רויאלס ובמהרה נהפך לכוכב פופולרי, בעיקר לאחר שה-NBA חתם על חוזה עם הטלוויזיה.
לוקאס הצטרף לכוכב הקבוצה אוסקר רוברטסון וקבוצתו נהפכה מיידית למועמדת בכירה לאליפות.
לוקאס הפך במהרה לריבאונדר בכיר בליגה, הוא הציג כמה משחקים של 30 ריבאונדים ואפילו אחד של 40 בפברואר, והוא בפך לשחקן היחיד עד היום שלוקח 40 ריבאונדים שהוא לא סנטר.
סינסינטי סיימו במקום הראשון ב-NBA בסוף העונה, במקום השני, גם במזרח, היו הבוסטון סלטיקס.
לוקאס, שנבחר לרוקי השנה, גם הוביל את הליגה בדקות יחד עם וילט צ'מברלין.

לוקאס שיחק בסינסינטי מ-1963 ועד 1969, הישגיו בשנים אלה הם: קבוצת האולסטאר בשנים 1964–1969, אולסטאר MVP בשנת 1965, קבוצת ה-NBA הראשונה בשנים 1965–1966, 1968, קבוצת ה-NBA השנייה בשנים 1964, 1967, קבוצת הרוקיז הראשונה 1964, והרוקי של השנה ב-1964.

לוקאס היה ידוע גם בזכות פעולותיו מחוץ למגרש. הוא הקים רשת מסעדות של אוכל מהיר, הוא היה קוסם מוצלח עם מאות קסמים, בעיקר של קלפים, עליהם מאוחר יותר הוציא ספר, וכך הפך לוקאס לאחד מ-3 בלבד מיליונרים ב-NBA, שאת רוב כספו מרוויח דווקא מחוץ למגרש. 

בקיץ 1969 שכרו הקבוצה מאמן חדש, בוב קוזי, שחקן העבר המצוין. קוזי, שהרגיש שקבוצתו לא משקיעה מספיק ולא נלחמת מספיק על הכדור, העביר אימונים קשוחים וקשים שגרמו לכאבי ברכיים חזקים כל כך ללוקאס שאפילו שקל פרישה בגיל 29. לבסוף הרויאלס העבירו את לוקאס תמורת 2 מחליפים ל סן פרנסיסקו ווריורס.

סן-פרנסיסקו ווריורס

לוקאס נפצע והפסיד את רוב עונת 1969–1970 וגם השמין ועבר את ה-113 קילו. הוא הפסיד המון כסף ונאלץ להכריז על פשיטת רגל. לוקאס התחיל לחזור לעצמו והתרכז רק בכדורסל בעונת 1970–1971 וכך נבחר להתחיל בחמישיית המערב של האולסטאר של שנת 1971 בתור פאוור פורוורד.
בעזרת נייט ת'ורמונד וג'רי לוקאס הגיעו הווריורס לפלייאוף.
לוקאס, שהצטיין ביכולת הריבאונדים שלו הועבר לניו יורק ניקס, שהיו צריכים גבוה טוב שיחליף את ויליס ריד ודייב דבושר.

ניו יורק ניקס
לוקאס פתח בחמישייה בעונת 1971–1972 בגלל פציעה של ויליס ריד והוביל את הקבוצה בריבאונדים ואחוזים מהשדה והיה שני רק לוולט פרייז'ר בנקודות ואסיסטים.
לוקאס עזר לקבוצתו לעבור את בולטימור בולטס ואת בוסטון בפלייאוף בדרך לגמר בו קבוצתו הפסידה בחמישה משחקים ללוס אנג'לס לייקרס.
בעונת 1972–1973 לוקאס החליף את ריד בסנטר וקיבל יותר דקות ממנו. לוקאס שהתרכז במסירות העמיד ממוצע גבוה של 5 אסיסטים למשחק שעזרו לניו יורק לזכות האליפות נגד הלייקרס במשחק 5.
כך לוקאס הפך לשחקן הראשון שלוקח אליפות בכל רמה: תיכונים, מכללות, אולימפיאדה וה-NBA.
בעונת 1973–1974 הפסידו ניו-יורק בגמר המזרח לבוסטון סלטיקס במשחק 5.

לאחר הפרישה
בסיום עונת  פרש לוקאס ממשחק, יחד עם שני שחקנים בולטים נוספים של הניקס – דייב דבושר ו-ויליס ריד. בעת פרישתו דורג לוקאס רביעי ברשימת הריבאונדרים המובילים בתולדות ה-NBA, אחרי בוב פטיט, ביל ראסל ו-וילט צ'מברלין.

בשנת 1980 נבחר ג'רי לוקאס להיכל התהילה של הכדורסל יחד עם אוסקר רוברטסון, לס האריסון וג'רי וסט. בנוסף נבחר לוקאס לאחד מ-50 השחקנים הגדולים בתולדות ה-NBA.

סטטיסטיקות קריירה ב-NBA
+ מקרא  = זכה באליפות ה-NBA בעונה זו מודגש = שיא קריירה

בעונה הסדירה
 עונה קבוצה משחקים דקות אחוזים מהשדה אחוזים מהקו ריבאונדים אסיסטים חטיפות חסימות נקודות  סינסינטי 79  41.4  0.527  0.779  17.4  2.6  –  –  17.7  סינסינטי 66  43.4  0.498  0.814  20.0  2.4  –  –  21.4  סינסינטי 79  44.5  0.453  0.787  21.1  2.7  –  –  21.5  סינסינטי 81  43.9  0.459  0.791  19.1  3.3  –  –  17.8  סינסינטי 82  44.1  0.519  0.778  19.0  3.3  –  –  21.5  סינסינטי 74  41.6  0.551  0.755  18.4  4.1  –  –  18.3 סינסינטי 4  29.5  0.514  0.714  11.3  2.3  –  –  10.3 סן פרנסיסקו 63  36.5  0.507  0.786  14.4  2.6  –  –  15.4  סן פרנסיסקו 80  40.6  0.498  0.787  15.8  3.7  –  –  19.2  ניו יורק 77  38.0  0.512  0.791  13.1  4.1  –  –  16.7 ניו יורק 71  28.2  0.513  0.800  7.2  4.5  –  –  9.9  ניו יורק 73  22.3  0.462  0.698  5.1  3.2  0.4  0.3  6.2 קריירה  829  38.8  0.499  0.783  15.6  3.3  0.4  0.3  17.0 אולסטאר  7  26.1  0.547  0.905  9.1  1.7  –  –  12.7

בפלייאוף
 עונה קבוצה משחקים דקות אחוזים מהשדה אחוזים מהקו ריבאונדים אסיסטים חטיפות חסימות נקודות  סינסינטי 10  37.0  0.390  0.703  12.5  3.4  –  –  12.2  סינסינטי 4  48.8  0.507  0.773  21.0  2.3  –  –  23.3  סינסינטי 5  46.2  0.471  0.771  20.2  2.8  –  –  21.4  סינסינטי 4  45.8  0.436  1.000  19.3  2.0  –  –  12.5  סן פרנסיסקו 5  34.2  0.506  0.688  10.0  3.2  –  –  17.8  ניו יורק 16  46.1  0.500  0.831  10.8  5.3  –  –  18.6 ניו יורק 17  21.6  0.482  0.870  5.0  2.3  –  –  7.5  ניו יורק 11  10.5  0.238  0.000  2.0  0.8  0.4  0.0  0.9 קריירה  72  32.9  0.467  0.786  10.0  3.0  0.4  0.0  12.4

 קישורים חיצוניים 

 ג'רי לוקאס באתר ה-NBA
 סטטיסטיקות ג'רי לוקאס  באתר ה-NBA
 פרופ' מנחם לס, פרויקט אגדות (26) - ג'רי לוקאס, מאמר באתר הופס במסגרת "פרויקט אגדות" על 50 השחקנים הגדולים בתולדות ליגת ה-NBA שנבחרו בידי הליגה ב-1996
 אלכס רבינו, ג'רי לוקאס, מאמר באתר הופס


הערות שוליים

קטגוריה:פרשני כדורסל אמריקאים
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:כדורסלני סינסינטי רויאלס
קטגוריה:כדורסלני סן פרנסיסקו ווריורס
קטגוריה:כדורסלני ניו יורק ניקס
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:כדורסלני אוניברסיטת המדינה של אוהיו
קטגוריה:זוכי פרס ה-MVP של משחק האולסטאר של ה-NBA
קטגוריה:אלופים אולימפיים אמריקאים: כדורסל
קטגוריה:בחירות דראפט של סינסינטי רויאלס
קטגוריה:כדורסלנים באולימפיאדת רומא (1960)
קטגוריה:חברי היכל התהילה של כדורסל המכללות
קטגוריה:אמריקאים שנולדו ב-1940